Ribe Stifts Adresseaviser, 1844-01-24
Indenlandske Efterretninger. Ved Hof= og Stadsretten er i disse Dage afsagt. følgende Dom, der er mærkelig derved, at det er et nyt Slags Bedrageri, som derved afstraffes: Arrestanten Niels Diderik Bartholin Kaarsberg, der er 23 Aar gl. og ikke befindes forhen at have været tiltalt eller straffet, er ved egen Tilstaaelse og Sagens Omstændigheder tilstrækkeligen overført at have gjort sig skyldig i Bedrageri, ved hos Kjøbmand Hans Gjessing fra Slagelse at have tilvendt sig en Udbetaling af 1 Rbd. 4 Mk. ved til ham at aflevere en Pakke, som han angav at indeholde Bogguld, medens deri blot befandtes at være Matulatur, med en tilhørende Regning, stilet til Bogbinder Møllers Enke i Slagelse og lydende paa foranførte Beløb, og hos den da i Nestved tjenende Karl Rasmus Eriksen en Udbetaling af 3 Rbd. 4 Mk., ved at levere ham til Besørgelse til Kbd. Ludvigsen sammesteds et Brev og en Pakke, hvori efter hans Angivende skulde være Silketøi, men ikkun fandtes Gjenstande uden Værdi. Ligeledes har han forsøgt hos Fragtmand Anders Schjødte fra Ringsted at tilvende sig en Udbetaling af 7 Rbd. 3 Mk. som Værdi af et Silketørklæde, der skulde findes i en Sidstnævnte med et Brev til Kbd. Bay i Ringsted leveret Pakke, hvis Jndhold og var uden Værdi, hvorved imidlertid, da bemældte Schjødte fattede Mistanke, Arrestantens Anholdelse blev foranlediget. For det saaledes imputerede Forhold vil Arrestanten være at ansee efter Forordn. 11. Apr. 184066 41 og 80, og hans Straf efter Omstændighederne at bestemme til Fængsel paa Vand og Brød i 6 Gange 5 Dage. Derhos vil han have at udrede i Erstatning til Kbd. Giessing og Tjenestekarl R. Eriksen resp. 1 Rbd. 4 Mk. og 3 Rbd. 4 Mk. Repræsentativer, samt at tilsvare alle af Actionen flydende Omkostninger, hvoriblandt til Actor og Defensor, Procuratorerne Christensen og Klein, i Salarium 5 Rbd. Sølv til hver. (B. T.) Angaaende den hensigtsmæssige Anvendelse af den Sum, som aarligt maatte bevilges til Hesteavlens Fremme, har man indhentet Betænkning fra samtlige Amtsraad i Danmark, hvis Erklæringer naturligviis. have været meget forskjellige, hvisaarsag Regeringen besluttede, at der skulde udkastes en fast Plan for Anvendelsen af de af Staten til det omhandlede Øiemed anviste Summer. Da de hidtil afholdte Væddeløb kun lidet have svaret til Hensigten, fandt man, at kun nogle ganske enkelte Væddeløbsbaner burde søges vedligeholdte ved Understøttelse af det Offentlige; endnu mindre fandt man at burde opretholde Præmiesystemet, skjøndt ikke faa Stemmer havde udtalt sig derfor, især i Jylland. Derimod fandt man, at den hensigtsmæssigste Virksomhed, som det Offentlige kunde udøve til Hesteavlens Fremme, var at indvirke paa det relative Valg af Tillægsdyr, saaledes at der i de forskjelligste Egne af Landet kunde forefindes gode Beskelere og meddeles Veiledning til Udvalget af de for disse meest passende Følhopper osv. Det er derfor allern. befalet, at den største Deel af Summen til Hesteavlens Fremme skal anvendes til Jndkjøb og Opstaldning af Landbeskelere, under umiddelbar Medvirkning af Landstutmesteren og en kyndig Landmand i hvert Distrikt, der udnævnes af de resp. Amtsraad. Til dette Øiemed er aarligt normeret et Beløb af 22,000 Rbd. Dog er der i de 3 første Aar, til Jndkjøb af Landbeskelere, aarligt tilstaaet et Tilskud af indtil 15,000 Rbd. af den til uforudseelige og ubestemte Statsudgivter normerede Sum. (C. T.)